Jeg har gleden av å stille følgende spørsmål til kunnskapsministeren: «Forskningsrådets adm. dir. Arvid Hallén har på Forskningsrådets hjemmesider 21.9. en omtale av en diskusjon med NHO som krever oppmerksomhet. Det er Nordområdestrategien som er tema, og i innledningen refereres Hallén på at «Forskningsrådet er ingen næringspolitisk aktør». Dette er oppsiktsvekkende i lys av flere strategiske forskningsprosjekter som Forskningsrådet har iverksatt, og av de mange prioriteringer Forskningsrådet må gjøre blant forskningsprosjekt. Deler statsråden Halléns oppfatning av Forskningsrådets rolle?»